Document ID: /roh_data/filtered/fineweb-2-filterrobots_roh.jsonl.gz/53690

En la Grezia resta la partida «Nea Dimokratia» la pli gronda forza. Tar las elecziuns dal parlament la dumengia ha la partida conservativa dal primminister Kyriakos Mitsotakis obtegnì var 40% da las vuschs. Sin plaz dus è la partida da sanestra Syriza cun var 20% da las vuschs. Damai che nagina partida n’ha cuntanschì il pli absolut dals sezs en il parlament pudessi prest dar ina nova elecziun. Enstagl da tschertgar partenaris da coaliziun vul Mitsotakis cuntanscher il pli absolut en ina segunda elecziun. Quella pudess gia esser en in mais.
Grezia Partida conservativa ha il nas davant
RTR novitads 06:00